cyanic-selkie/wikianc huggingface dataset:
Jijé
Foreldrene oppfordret Jijé til å satse på sine kunstneriske evner og han debuterte i 1936, etter å ha tatt en kunstnerisk utdannelse, på trykk i det katolske tidsskriftet Le Croisé. Jijé utviklet seg imidlertid snart i egen retning, og da han begynte i det nystartede ukentlige tegneseriebladet Spirou i 1939 startet han flere nye serier i egen stil. Bladet var likevel til å begynne med i hovedsak fylt opp med amerikanske serier, men da den andre verdenskrig satt inn for fullt, stoppet dette brått opp. Jijé ble da satt til å tegne ferdig påbegynte eventyr med blant andre Supermann. I 1943 overtok han ansvaret for Sprint etter franskmannen Rob-Vel og skapte deretter Sprints følgesvenn Kvikk. Allerede etter tre år overlot han imidlertid serien til sin elev Franquin. Jijé ble etter andre verdenskrig en viktig lærer og inspirasjonskilde for unge tegnere som Franquin, Morris og Will, som alle en periode bodde og arbeidet hjemme hos Jijé. De fire tegnerne dannet utgangspunkt for det som siden har blitt hetende Marcinelleskolen (med henvisning til forlaget Dupuis' lokaler i Marcinelle utenfor Charleroi) innen tegneserien. De fire har i ettertid blitt referert til som la bande des quatre (bokst. firerbanden).
Etter en USA-reise, lagde han i 1954 western-serien Jerry Spring (i Norge publisert i bladet Colt 1978–1990. Jean Giraud var en periode assistent for Jijé før han sammen med Charlier skapte Blueberry i 1963. Andre serier Jijé arbeidet med på 60- og 70-tallet var sjørøverserien Rødskjegg (Barbe-Rouge) og flyverserien Jaktfalkene (Tanguy et Laverdure).
Ludvig Fenger
Ludvig Peter Fenger (født 7. juli 1833, død 9. mars 1905) var en dansk arkitekt og stadsarkitekt i København fra 1886 til 1904. Han var en av historisismens fremtredende danske arkitekter.
Hamilton: Men ikke hvis det gjelder din datter
Hamilton – Men ikke hvis det gjelder din datter er en svensk action- og thrillerfilm med premiere i 2012. Filmen er en frittstående oppfølger til Hamilton: I nasjonens interesse. Regissøren er Tobias Falk.
Handling
Eva Tanguy har en datter Nathalie, og arbeider som direktør for den svenske Säkerhetspolisen. Tanguy er med på å forhindre et attentat på svensk jord, men en leiemorder blir drept i hennes nærvær. Dette trekker mer oppmerksomhet til hennes person enn noen gang tidligere. Når hun skal gi intervju for en stor avis, vrir journalistene på ordene hennes på en måte som provoserer islamister. Som et resultat blir datteren Nathalie kidnappet. Hun filmer med en smarttelefon når kidnappingen finner sted, og dette gir spor som Carl Hamilton kan følge til dem som står bak.
Snart innser de at kidnapperne var leiesoldater med bakgrunn fra det britiske Special Air Service. Hamilton forsøker å skaffe mer informasjon, men blir arrestert og overlevert til Secret Intelligence Service. Hamilton oppdager snart at han ikke engang kan stole på sitt eget lands hemmelige tjenester når han skal redde Nathalie. Sammen med Nathalies far, et tidligere medlem av den franske fremmedlegionen, forsøker han å finne ut hvor terroristene befinner seg. De starter planleggingen av et angrep mot området.
Memorial Van Damme
Memorial Van Damme er et årlig friidrettsstevne som blir arrangert på Heysel stadion i Brussel i Belgia. Stevnet ble første gang arrangert i 1977. Det var tidligere en del av Golden League, og er nå en del av Diamond League.
Historie
Stevnet ble første gang arrangert i 1977, av en gruppe journalister, for å hedre Ivo van Damme, som hadde vunnet to sølvmedaljer ved sommer-OL 1976 i Montréal. Van Damme døde året før, i en bilulykke.
Memorial Van Damme var en del av alle 12 Golden League-stevnene fra 1998 til 2009, og har fra 2010 vært en del av Diamond League.
Kamil Kosowski
Kamil Kosowski (født 30. august 1977 i Ostrowiec Świętokrzyski), er en polsk fotballspiller som for øyeblikket spiller for ? og det. Han er en kreativ wing/playmaker med gode dribleferdigheter og pasninger.
Memorial Van Damme
Historie
Trine Hattestad har fortsatt stevnerekorden i spyd, med 67,76 meter, satt i 2000.
Kamil Kosowski
Kosowski ble kjent i Polen etter prestasjonene for Wisła Kraków i UEFA-cupen i 2002-03.
Memorial Van Damme
Verdensrekorder
Det er satt flere verdensrekorder ved stevnet Memorial Van Damme:
Kamil Kosowski
Hans karriere fortsatte etter at han byttet klubb i 2004 til fordel for Kaiserslautern i Tyskland, der Kosowski nektet å lære tysk og mislyktes i å akklimatisere seg. Kamil var på utlån til Southampton i 2005-06-sesongen og han ble tatt ut til den. Kosowski har 46 kamper for Polen, og har scoret 4 mål.
Han ble tatt ut til VM i fotball 2006 i Tyskland, men han fikk bare spilt 15 minutter mot.
Etter å ha vært på utlån til A.C. ChievoVerona, returnerte Kosowski til Wisła Kraków og spilte veldig bra den første sesongen. I januar 2008 lyktes han ikke i å bli enig med Wisła Kraków om kontraktforlengelse, og Cadiz CF hadde hatt interesse for spilleren. Kosowski signerte en 2-årskontrakt med Cadiz.
Terror of the Range
Terror of the Range er en amerikansk stumfilm fra 1919, regissert av Stuart Paton.
Marrakech-Tensift-El Haouz
Marrakech-Tensift-El Haouz var en av Marokkos regioner i perioden 1997–2015. Ved folketellingen i 2004 hadde den 3 102 652 innbyggere, og regionen dekket et område på 31 881 km². Regionens administrative hovedstad var Marrakech.
Regionen var inndelt i ett prefektur – Marrakech – og fire provinser: Al Haouz, Chichaoua, El Kelaâ des Sraghna og Essaouira.
Større byer
Innbyggertall etter siste folketelling. (2 september 2004)
Andra viktige byer er Aït Ourir, Chichaoua, Tahannaout
Lucky Lew
Lucky Lew er et norsk rockeband fra Bergen som ble startet i 2006 av vokalist Villa:K (Katrine Stavnes) og gitarist Barillion. Senere samme året slapp de albumet Hello Miss Devine sammen med bassist Svein Knutsen og Whezz (Christen Sigridnes) på trommer.
Beauty In Aggression
I februar 2010 dro Lucky Lew til RadioStar Studios i Weed, California for å spille inn deres andre album. Albumet ble produsert av Sylvia Massy og fikk tittelen Beauty In Aggression. Platen ble sluppet 6. september 2010 og fikk god mottakelse i pressen.
Den første singelen fra Beauty In Aggression var låten Desert Angel, og denne ble sluppet 25. mai 2010.
Jose Abad Santos (Davao Occidental)
Jose Abad Santos er en kommune i provinsen Davao Occidental på Filippinene. Under folketellingen i 2000 kom man til et befolkningstall på 57 147 i 11 259 husstander.
Barangayer
På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.
Glittertinden
Glittertinden (historisk: Glittertind) er Norges nest høyeste fjell. Uten breen på toppen er høyden 2 452 meter over havet, og med breen regnes (i 2017) høyden å være 2 457 moh. Glittertinden ligger nordøst i Jotunheimen mellom Visdalen og Veodalen i Lom kommune i Innlandet fylke.
Fjellet kan nås via merket sti fra både Glitterheim og Spiterstulen. Det er en populær fjelltopp blant fotturister, og turen regnes som krevende grunnet lengde og stigning. Toppen kan nås til fots fra midten av juni, og på ski om vinteren.
Breen på toppen, som tidligere gjorde at Glittertinden var Norges høyeste fjell, har smeltet mye de siste tiårene. I 1917 var toppen av breen regnet å ligge 2 481 moh. Fra 1931 til 2017 minket breen med 25 høydemeter. I 2020 hadde breen minket så mye at den var på høyde med bart fjell på 2452 meter.
En kone med temperament
A Temperamental Wife er en amerikansk stumfilm fra 1919, regissert av David Kirkland.
Handling
Den lunefulle Billie Billings bestemmer seg for å gifte seg med den sjenerte Newton fra Nevada. Men hun oppdager, i løpet av bryllupsreisen deres, at ektemannens sekretær som han kaller for Smith faktisk er en kvinne. Når han nekter å følge konas krav om å gi Smith sparken, flørter Billie med en fransk greve og stikker av sammen med ham til et vertshus på landsbygda.
Tåtten om Gisl Illugesson
Tåtten om Gisl Illugesson (norrønt Gísls þáttr Illugasonar) er en tått, en kort islendingesaga fra 1200-tallet. Historien foregår i Trondheim i Magnus Berrføtts regjeringstid (1093–1103).
Hovedpersonen Gisl Illugesson har 17 år gammel reist til Norge for å oppsøke farens drapsmann Gjavvald, som er hirdmann hos kong Magnus. Gisl angriper Gjavvald på gaten, og lemlester ham. Han blir tatt til fange av kongens menn, og kongen vil dømme ham til døden. Til Gisls forsvar kommer først en flokk islendinger, som er opprørt over hvordan de blir behandlet av nordmennene, og dertil den senere biskopen Jón Ögmundsson, som argumenterer for at kristenretten pålegger kongen å vise rettferdighet. Gisl forklarer selv bakgrunnen for hevnen, og Gjavvald innrømmer at Gisl har rett til hevn. Historien ender med at Gisl får Gjavvalds plass i kongens hird.
Sagaen har blitt beskrevet som en drøfting av egenskaper som mot, høviskhet, ære og kristen rettsforståelse.
Tåtten er oversatt til nynorsk i samlingen Soga om Snegle-Halle og andre småsoger av Sveinbjørn Aursland.
Watch Dogs
Watch Dogs (stilisert som WATCH_DOGS) er et videospill i action-eventyrsjangeren med en åpen verden og elementer av snikespill. Spillet er utviklet av studioet Ubisoft Montreal, og utgitt av Ubisoft. Det ble sluppet 27. mai 2014 for Microsoft Windows, PlayStation 3, PlayStation 4, Xbox 360 og Xbox One, mens en Wii U-versjon ble utgitt 18. november 2014. Spillets handling foregår i en fiksjonalisert versjon av Chicago i Illinois, hvor historien følger en hacker og hans streben etter hevn for sin nieses død. Den åpne verdenen lar spilleren bevege seg fritt i Chicago, deriblant sentrum, forsteder, slumområder og landet.
Språkbruk i DDR
Språkbruk i DDR skilte seg fra bruken av det tyske språket i andre helt eller delvis tysktalende land (Vest-Tyskland, Østerrike, Sveits, Luxembourg, Italia). De språklige forskjellene omfattet både særegent ordforråd og at begreper fikk en annen (ofte politisk) betydning enn de samme begrepene i resten av det tysktalende Europa. Etter DDRs undergang har DDR-språket i stor grad falt bort, men rester av det eksisterer fortsatt blant deler av befolkningen i det tidligere DDR.
Watch Dogs
Spillet spilles fra et tredjepersonsperspektiv, og spillet styres til fots eller med kjøretøy. Spilleren kontrollerer figuren Aiden Pearce, som kan hacke seg inn i ctOS, et sentralisert datasystem som styrer den hypertilkoblede byen Chicago. Spilleren kan velge å spille for eller imot loven – som kriminell eller borgerverner. Det er også en online flerspillermodus i spillet, hvor opptil åtte spillere kan samarbeide eller konkurrere på forskjellige måter.
Språkbruk i DDR
En del ord var lånord fra russisk, f.eks. Datscha, som betød feriehus. I tillegg ble det dannet nye uttrykk og sammensatte ord basert på eksisterende tyske ord, som var oversettelser fra russiske uttrykk. Mange ord og uttrykk ble dessuten ideologisk farget og fikk en helt annen betydning enn i vesten. F.eks. ble uttrykket «demokratisk» brukt svært hyppig om DDR og om kommunistdiktaturets politikk. Nye fenomener fikk ofte samme navn som ellers i østblokken; dermed ble det sovjetiske uttrykket «kosmonaut» brukt om romfarere, mens man i vesten brukte den amerikanske betegnelsen «astronaut». Enkelte uttrykk som i vesten ble oppfattet som gammeldagse og erstattet av nyere uttrykk, holdt seg i det stagnerende DDR.
Watch Dogs
Spillmekanikk
Watch Dogs er et action-eventyrspill som spilles fra et tredjepersonsperspektiv. Spillerne fullfører oppdrag – lineære scenarioer med fastsatte mål – for å gå framover i historien. Utenfor oppdrag kan spillerne bevege seg fritt i den åpne verdenen som er Chicago. Hele verdenen kan fritt utforskes fra begynnelsen av spillet, men man åpner mer spillinnhold ved å gå videre i historien.
I spillet kontrollerer man rollefiguren Aiden Pearce, en borgerverner som kan hacke seg inn i diverse elektronikk som er koblet opp mot byens sentrale operativsystem (ctOS), noe som lar spilleren løse oppgaver på forskjellige måter. Hackingen gjøres med Aidens smarttelefon, som har forskjellige applikasjoner som kan brukes til å få informasjon om byens innbyggere, og til å oppdage og stanse kriminalitet. Med telefonen kan spillerne hacke NPC-ers telefoner for å få tilgang til bankkontoer, samt låse opp nye biler, våpen og musikk, eller hacke for eksempel trafikklys for å forårsake kollisjoner. Spilleren får også informasjon om sivile, og kan lytte til telefonsamtaler og lese tekstmeldinger som sendes av sivile. Man kan også hacke tog og sikkerhetsbarrierer og stenge av strømmen til hele byen.
I kamp bruker spillet en kombinasjon av sniking og parkourelementer, samt at man kan ta dekning for å gjemme seg på samme måte som i andre tredjepersonsskytespill. Hackeelementet i spillet kan brukes i kampsituasjoner til å eliminere motstandere, skape avledninger og skape dekningsmuligheter. Det kan også brukes til å snike seg forbi vakter. Om rollefiguren blir skadet vil helsen hans gradvis regenereres. Om man bryter loven kan sivile ringe politiet, som starter en politijakt på spilleren, som blir mer intens jo mer man har brutt loven.
Etter hvert som man spiller kan man forbedre Aidens ferdigheter ved å utføre sideoppdrag og samle diverse gjenstander i spillverdenen, som for eksempel å finne QR-koder på bygninger eller finne ctOS-servere hvor man kan samle inn informasjon om Chicagos innbyggere.
I tillegg til enspillerversjonen har også Watch Dogs flerspillerfunksjonalitet. En av disse er én-mot-én-spill, der en spiller i hemmelighet infiltrerer enkeltspilleropplevelsen til en annen spiller for å installere et «bakdørvirus» på telefonen hans. Det er også en free roam-modus for opptil åtte spillere, dekrypteringskonkurranse, bilres, og en ctOS-mobilutfordring (free roam og dekryptering er imidlertid ikke tilgjengelig på PlayStation 3 og Xbox 360). En mobilapplikasjon for Android og iOS lar spillere utfordre andre spillere og bruke hacking for å utløse feller for å hindre dem i å lykkes.
Handling
Elleve måneder etter et feilslått ran av Merlaut Hotel, som førte til at niesa hans ble drept i en ulykke, søker hackeren og borgerverneren Aiden Pearce (Noam Jenkins) hevn over de ansvarlige. Ved å bruke en bakdør i Chicagos sentrale operativsystem (ctOS) kan Aiden hacke seg inn i byens elektroniske infrastruktur, hvilket lar ham oppdage informasjon om byens innbyggere med smarttelefonen sin. Leiemorderen, Maurice Vega (Christopher Jacot), gir ikke Aiden informasjon om hvem som bestilte drapet på ham, så han holdes fanget av Aidens partner Jordi Chin (Aaron Douglas) mens Aiden etterforsker saken videre. Når Aiden avslår en forespørsel fra sin tidligere partner Damien Brenks (Daniel Kash) om å finne hackeren som spolerte ranet av Merlaut, kidnapper Damien Aidens søster Nicole (Anne Hopkins). For å redde søstera si går Aiden med på Damiens krav.
Med hjelp av hackeren Clara Lille (Isabelle Blais) finner Aiden hackeren som spolerte Merlaut-ranet: Anthony «Iraq» Wade (Jerod Haynes), lederen av gjengen Black Viceroys. Aiden får tak i den elektroniske nøkkelen til Iraqs tjenerromref name="Dawson4" /> og får tak i et lite utvalg av data fra tjenerne hans. Ved å gjøre dette oppdager han at tjenerne inneholder informasjon om nesten alle innbyggere i Chicago, og at Iraq planlegger å utpresse hele byen. Siden han ikke er i stand til å dekryptere koden selv søker Aiden hjelp fra ctOS' skaper, Raymond Kenney (John Tench), som har gått i skjul. Clara og Aiden klarer å spore ham opp, og finner ut at han går under dekknavnet «T-Bone». Etter at Aiden har utført noen oppgaver for ham går T-Bone med på å hjelpe dem med dekrypteringen.
Aiden går til angrep på Iraqs base og kommer seg til tjenerrommet. Etter at han har lastet ned all tjenerdataen, blir han konfrontert av Iraq; Aiden dreper ham og forlater basen. Mens de går gjennom dataene de har fått tak i, blir systemet til Aiden infiltrert av en annen hacker som stjeler og sletter all informasjonen fra tjenerne deres. Hackeren legger også igjen en innspilling som viser at Clara hjalp til med å spore opp Aiden og Damien elleve måneder tidligere, noe som indirekte førte til at Aidens niese døde. En sint Aiden krever at Clara må forlate stedet. Når Aiden senere konfronterer Damien om datatyveriet, gjør Damien Aidens borgervernaktiviteter kjent for offentligheten, og lar myndighetene få vite identiteten hans.
Aiden og T-Bone klarer etter hvert å spore opp hackeren som stjal dataen deres, JB «Defalt» Marcowics, og får tilbake dataen. I mellomtiden finner Aiden ut hvor Nicole blir holdt fanget, og klarer å befri henne. Mens han gransker informasjonen fra tjeneren finner T-Bone ut hvem som bestilte leiemordet som førte til Aidens nieses død: Dermot «Lucky» Quinn (Myron Natwick), lederen for Chicago South Club og eieren av Merlaut Hotel.
Aiden sporer opp og konfronterer Lucky, og hacker pacemakeren hans. Mens han er i ferd med å dø avslører Lucky at han bestilte drapet på Aiden fordi han trodde Aiden var på jakt etter utpressingsmateriale på ordføreren, som Lucky har nære bånd til. Under Aidens forsøk på å spore opp Damien finner han ut at Damien har fått tilgang til ctOS, og har tilgang til hele byens infrastruktur. For å finne ham laster Aiden opp et virus til ctOS som slår av hele systemet stenger ned strømnettet til hele byen. Ved å gjøre dette klarer Aiden å finne og drepe Damien. Under rulleteksten returnerer Aiden til Maurice, og spilleren får valget mellom å drepe ham eller la ham leve.
Utvikling
Ubisoft Montreal begynte på utviklinga av Watch Dogs i 2009. Ubisoft Montreals kreative direktør Jonathan Morin har sagt at Watch Dogs er designet for å «gå ut over grensene til dagens spill med åpen verden», med referanse til spillets bruk av informasjon som et plottelement, og at det lar spilleren kontrollere hele byen via hacking.
Ubisoft Montreal utviklet en ny spillmotor for Watch Dogs kalt Disrupt. Spillmotoren var opprinnelig tenkt for et annet spill fokusert på kjøring. Presidenten for Ubisofts nordamerikanske avdeling, Laurent Detoc, forklarte at teamet som jobbet med prosjektet innså at et spill med åpen verden passet bedre med det de opprinnelig så for seg. Spillet kjøres i 900p på PlayStation 4 og 792p på Xbox One med 30 fps. Morin har forklart at han er mer opptatt av den helhetlige spillopplevelsen enn tekniske detaljer, og at det er enklere å oppnå høyere oppløsning for spill som ikke foregår i en åpen verden.
For å oppnå realisme i spillets hackemekanikk jobbet produsentene med det russiske antivirusfirmaet Kaspersky Lab. Utviklerne sendte deler av spilldesignet til Kaspersky som så gå tilbakemelding. «Noen ganger sa de, 'Ja, det er mulig, men endre det ordet,' eller 'Det er ikke sånn det fungerer'», sa seniorprodusent Dominic Guay. Under utviklinga av spillet prioriterte Ubisoft åttende generasjon av spillkonsoller (PlayStation 4, Xbox One og Wii U) og PC. Guay har også sagt at Wii Us GamePad er en «naturlig match» for Watch Dogs. Utøvende produsent for Ubisoft EMEA har sagt at de ønsker at Watch Dogs skal bli en konkurrent for andre spill med åpen verden, som for eksempel spillserien Grand Theft Auto.
Utviklerne dro til Chicago for å spille inn NPC-dialogen, for å få den autentiske Chicago-dialekten. Dialogen ble spilt inn i to forskjellige studioer i Chicago i løpet av en seksukers periode. «Du vil aldri se den samme profilen to ganger på NPC-er i spillet.», sier designsjef Kevin Shortt.
Watch Dogs ble offisielt avduket under E3 2012. Debuttraileren ble sluppet samme dag. Spillet hadde egentlig lanseringsdato 19. november 2013, men denne ble utsatt til tidlig i 2014 for å finjustere spillet. Slippdatoen ble senere bekreftet å være 27. mai 2014 for alle konsoller utenom Wii U, som ble utsatt til siste kvartal i 2014.
Musikk
Den offisielle soundtracken til spillet ble komponert av Brian Reitzell.
Kritisk mottakelse
Watch Dogs fikk generelt positive anmeldelser. Blant spillets styrker nevnte kritikerne hackeelementene, variasjon i oppdragene og flerspillermodusen. Anmeldelsesaggregatorene GameRankings og Metacritic respektivt ga PlayStation 4-versjonen 82 % og 81/100, mens Xbox One-versjonen fikk 78 % og 78/100,  og PC-versjonen fikk 76 % og 78/100. De har foreløpig ikke resultater for PlayStation 3- og Xbox 360-utgavene.
Anmelderne roste hackeelementet av spillet. Både Jeff Marchiafava fra Game Informer og Kevin VanOrd fra GameSpot merket seg forbedringen hackingen brakte til kampdelen av spillet. IGNs Dan Stapleton kalte hackingen en av spillets beste trekk. Metros Ludwig Kietzmann kalte hackingen «raffinert, pålitelig og presis», og uttrykte at hackingen helhetlig forbedrer spillet. Chris Carter fra Destructoid var mindre imponert over hackingen, og sa at det «ikke er på nærheten så revolusjonært som Ubisoft vil vi skal tro».
En kontrovers oppsto en måned før utgivelsen av spillet, da det ble avslørt at spilljournalister hadde fått et gratis Nexus 7-nettbrett under en PR-hendelse i Storbritannia, noe mange så som en slags bestikkelse for å bedre spillets anmeldelser. Spillet har ellers fått en del kritikk for at grafikken og fysikken i spillet ikke er like bra ved utgivelsen som ved demoen på E3 i 2012.
Salg
Watch Dogs slo rekorden for førstedagssalg for Ubisoft. Watch Dogs slo rekorden for lanseringa av en ny merkevare (ikke en oppfølger/del av en serie) i Storbritannia noensinne, og slo den forrige rekordholderen L.A. Noire med halvannen gang så mange solgte spill. Totalt var Watch Dogs den 17. største spillanseringa i Storbritannia noensinne. Éi uke etter lanseringa kunngjorde Ubisoft at de hadde solgt 4 millioner spill på verdensbasis.
Priser
Før det hadde blitt utgitt mottok Watch Dogs 82 priser og prisnominasjoner for framvisninga under Electronic Entertainment Expo 2012 (E3 2012), og vant to Game Critics Awards for «Special Commendation for Graphics» og «Special Commendation for Innovation». Seinere samme år ble spillet nominert til «One to Watch» under de 30. Golden Joystick Awards. I 2013 fikk spillet mer enn 90 priser og prisnominasjoner for framvisninga under E3 2013, og vant en Game Critics Award for «Best Action/Adventure Game», mens det også fikk nominasjoner til «Best of the Show», «Best Original Game», «Best Console Game» og «Best Online Multiplayer». Seinere samme år ble spillet nominert til «Most Wanted» under de 31. Golden Joystick Awards, og ble nominert til «Most Anticipated Game» under VGX 2013.
Bok og film
27. mai 2014, samme dag som spillet ble utgitt, ble romanen Watch_Dogs //n/Dark Clouds utgitt. Boka er kun tilgjengelig som ebok, og er skrevet av sciencefictionforfatteren John Shirley. Handlingen er satt etter handlingen i spillet, og følger den eksmilitære Mick Wolfe i Chicagos «hypertilkoblede» underverden. Boka ble utgitt på engelsk, fransk, italiensk, spansk og tysk, og har to utgaver; en vanlig tekstutgave, og en interaktiv utgave med bilder og video.
Variety har rapportert at Ubisoft jobber med en Watch Dogs-film, samt filmer for spillseriene Assassin's Creed, Far Cry, Splinter Cell og Raving Rabbids. Sony kunngjorde under en pressekonferanse på Gamescon 2013 at Ubisoft vil jobbe med Columbia Pictures og New Regency for å lage filmen, at Sony vil distribuere filmen i USA og at 20th Century Fox vil distribuere filmen internasjonalt. 24. april 2014 rapporterte Deadline.com at forfatter- og produsentpartnerne Paul Wernick og Rhett Reese vil skrive manus til filmen.
Hoeryong konsentrasjonsleir
Hoeryong konsentrasjonsleir (Kwan-li-so (omstillingsleir) nummer 22) er en konsentrasjonsleir nær byen Hoeryong i den nordkoreanske provinsen Nord-Hamgyong. Leiren er en av seks i det nordkoreanske Kwallisosystemet, et maktapparatet for å straffe politiske fanger i slavearbeids- og konsentrasjonsleirer.
Det er estimert at mer enn 50 000 politiske fanger er innesperret i leiren, fordelt på et areal på størrelse med Washington D.C. Årsaken til at de er der skal være at de har uttalt seg negativt til kommunistregimet. Fangene er politiske fanger og deres slektninger i tre generasjoner. Noen av fangene skal ha blitt født og oppvokst der. De blir tvunget til hardt slavearbeid og blir torturert. Fangevoktere og fanger som har rømt fra landet har gitt vitneutsagn som forklarer hvordan leiren fungerer.
Axel Winge
Axel Winge (født 21. mai 1827 i Kristiania, død 19. desember 1893) var en norsk politiker og stortingsrepresentant for Høyre. Han ble valgt til Stortinget i stortingsvalget i 1888 og representerte Kristiania, Hønefoss og Kongsvinger i perioden 1889-1890. Han var sønn av Paul Claussøn Winge og Anna Jakobine Gandil. Etter perioden på Stortinget var han kommisjonær på Børsen og konsul.
Axel Winge fikk med Elisabeth Marie («Betzy») Lasson, barna Per Winge (komponist) og Lizzie Winge (pianist).
Sabin Carr
Sabin William Carr (født 4. september 1904 i Dubuque, Iowa, død 12. september 1983 i Santa Barbara, California) var en amerikansk friidrettsutøver som konkurrerte i stavsprang.
Carr ble olympisk mester i stavsprang under OL 1928 i Amsterdam. Han vant med et hopp på 4,20 som var ny olympisk rekord. Det ble helamerikansk på seierspallen, William Droegemueller sølv med 4,10 og Charles McGinnis bronse med 3,95.
Carr satte ny verdensrekord i Philadelphia 27. mai 1927 med et hopp på 4,27 han var dermed først i verden over 14 fot.
Kanonisk LR-parser
En kanonisk LR parser eller LR(1) parser er innenfor informatikken betegnelsen på en LR(k)-parser med k=1, det vil si en parser med en enkelt lookahead terminal. Alle parsere med k>1 kan omdannes til en LR(1)-parser. Den kan håndtere alle deterministiske kontekstfrie språk. Tidligere ble LR(k) parsere unngått på grunn av de store minnekravene sammenlignet med LALR-parsere og LL(1) parsere. En «minimal LR(1)-parser» som har tilnærmet minnekrav som LALR, er de siste årene blitt tilbydd av flere parser generatorer.
The Baseball Bug
The Baseball Bug er en amerikansk stumfilm fra 1911.
Francesco Maria Pignatelli
Han ble utnevnt til kardinal i februar 1794 av pave Pius VI.
Kanonisk LR-parser
Liksom de fleste parsere, blir LR(1) parsere automatisk generert av kompilator-kompilatorer som GNU Bison, MSTA, Menhir, HYACC og LRSTAR.
Francesco Maria Pignatelli
Han deltok ved konklavet 1799–1800 som valgte pave Pius VII.
The Baseball Bug
Handling
En ung kontorist fra en liten by spiller baseball på det lokale amatør-laget. Han tror at han virkelig er en fantastisk spiller. Men han forsømmer sitt vanlige arbeid i en butikk, og står i fare for å få sparken fra jobben.
Men hans kone er veldig bekymret for hva fremtiden kan bringe for dem. Hans kone hadde en fetter, Big Chief Bender, fra den kjente baseball-klubben Philadelphia Athletics. Den unge kontoristen får derfor muligheten til å møte flere berømte spillere, noe som igjen fører til at han blir enda mer selvgod og tror at han er mye flinkere enn dem.
Erikstad
Erikstad er både et etternavn og navn på flere steder i Norge.
Personer
Per januar 2020 hadde 434 nordmenn Erikstad som etternavn.
Waldyr Geraldo Boccardo
Waldyr Geraldo Boccardo (født 28. januar 1936 i São Manuel, død 18. november 2018) var en brasiliansk basketballspiller som deltok i De olympiske leker i 1960 i Roma. Boccardo vant en olympisk bronsemedalje i basketball under OL i 1960 i Melbourne. Han var med på det brasilianske laget som kom på tredjeplass i basketturneringen bak USA og Sovjetunionen. Boccardo spilte alle åtte kampene og scoret to poeng for Brasil under OL-turneringen.
Wee Waa (New South Wales)
Wee Waa er en by i New South Wales i Australia. Den ligger i New England-regionen 571 kilometer nordvest for delstatshovedstaden Sydney.
Det er den eldste byen i området og var et tidlig senter for bomullsproduksjon i Australia. Derfor har det også fått tilnavnet «Cotton Capital of Australia».
Trond Hellemo
Trond Asbjørn Hellemo (født 29. september 1940 i Lenvik kommune) er en norsk forfatter og salmedikter. Han bor i Senjahopen og har jobbet som lærer. Han er representert med en salme i Norsk salmebok 2013.
I 2004 fikk han Blixprisen for diktningen sin for barn og unge, og for salmer og tekster til bruk i kirkelig sammenheng.
5 000 meter (friidrett)
5 000 meter er en øvelse innen friidrett, som er en av øvelsene ved både olympiske leker og VM i friidrett.
Dette er den lengste distansen der IAAF noterer offisielle verdensrekorder innendørs, til tross for at øvelsen ikke er med i VM innendørs. Fram til 1995 konkurrerte kvinner i stedet på 3000 meter ved VM utendørs.
5000 meter løpes ved mesterskap på en vanlig friidrettsbane, men distansen finnes også innen terrengløp og gateløp, men tider oppnådd i slike løp teller ikke som verdensrekord.
Brun bjellevikler
Brun bjellevikler (Archips rosana) er en sommerfugl i gruppen av viklere (Tortricidae).
Utseende
Brun bjellevikler har forskjeller mellom kjønnene som voksne (imago). Hanne er smalere og klarere farget. Hunnene er litt bredere og mer matt. Den er en middelsstor til stor (vingespenn 15-24 millimeter), kraftig bygd, gulbrun vikler. Forvingen er bred og omtrent rektangulær, med markert, men ikke særlig utstikkende forhjørne. Grunnfargen er gulbrun med utydelig, brunt nettverk. Ved roten er det en rombeformet, mørkbrun flekk, midt i vingen et skrått, mørkbrunt tverrbånd som ikke når helt fram til framkanten, ved vingespissen en kileformet, mørkbrun flekk som gjerne når bak til bakkanten. Bakvingen er lyst gråbrun.
Levevis
Larvene lver i sammenrullede blad på frukttrær og busker. Ofte på rips eller kultiverte roser, men også på ulike andre løvtrær.
Flygetiden er i skumringen og om kvelden, fra juli til september. De blir lett tilltrukket lys og kan finnes ved utelamper.
Utbredelse
Arten har en holarktisk utbredelse og finnes over det meste av Europa, i Nord-Afrika, i det nordlige Asia og Nord-Amerika. Den er ganske vanlig i Norge, sør for Trondheimsfjorden.
Beleiringen av Akershus festning
Beleiringen av Akershus festning våren 1716 var den siste av mange beleiringer av Akershus Festning, ett av de sterkeste festningsanleggene i Norge. Kong Karl XII av Sverige inntok Christiania som del av en plan om å underlegge seg det sørlige Norge som ledd i hans strategi for å tvinge Danmark-Norge ut av krigen, men Akershus festning var for sterk. I løpet av 39 dager med beleiring, og uten tilstrekkelig beleiringsartilleri, kunne svenskene ikke gå til et avgjørende angrep av frykt for store tap.
Bakgrunn
Krigen hadde utviklet seg fra vondt til verre for svenskene, og med tapet av de svenske besittelser i Nord-Tyskland, med unntak av enklaven Wismar, var den svenske stormakten lagt i ruiner av den store alliansen som bestod av Russland, Polen, Preussen, Hannover, Danmark-Norge og Storbritannia. Karl XII visste trolig at han ikke kunne snu krigen til sin fordel, men i troen på at en militær seier og eventuell okkupasjon av fiendtlig territorium kanskje kunne forbedre hans stilling, ville han likevel ikke innlede fredsforhandlinger. Hans strategi gikk ut på å slå ut Danmark-Norge, som han mente var det svakeste leddet i alliansen. Gjennom en seier over Danmark-Norge håpet han å kunne tvinge frem en separatfred som ville gi ham bedre diplomatiske kort på hånden. Etter å ha ligget i leir i Ystad om vinteren begynte han marsjen nordover i februar. Hans plan var å ta Norge.
Fjellandet Norge med spredt befolkning og få maktsentra gjorde et angrep både vanskelig og enkelt. Dersom han greide å bite seg fast ved erobring av vitale strategiske steder og påføre forsvaret et alvorlig nederlag, ville erobringen av resten av landet fortone seg enkelt. På den andre siden var Norge et land med kupert terreng og prekær forsyningssituasjon, hvor en angriper vanskelig kunne konfiskere tilstrekkelig mat til egne tropper. Få og dårlige veiforbindelser ga forsvareren store fordeler. I det strategiske bildet var Christiania med den viktige Akershus festning avgjørende dersom svenskene skulle sikre seg kontroll over landet. Festningen måtte derfor erobres. Uten den vil hele formålet med Karl XIIs første Norgesfelttog være uoppnåelig, om det ikke lyktes ham å tvinge det norske forsvaret til et avgjørende hovedslag.
Allerede den 8. mars 1716 startet krigerkongen sitt norske felttog da han med sin hær gikk over grensen og inn i Høland. Etter å ha vunnet trefningen i Høland lå veien vestover mot Christiania åpen, og han håpet å kunne innta byen og festningen gjennom et overraskende angrep. Ved forsert marsj vestover mot Lørenskog ville Karl XII kunne storme med sine 3 000 soldater mot Christiania, der bare 2000 norske soldater var utplassert. Men han ble stoppet av et kraftig snøfall og sterk vind, og siden snøen allerede lå dyp fra før, ble hæren sittende fast i tre dager.
Dette ble tre verdifulle dager for det norske forsvaret. Generalløytnant Barthold Heinrich Lützow, som hadde kommandoen over forsvarerne, kunne gjennomføre en ordnet tilbaketrekning av styrkene i grensestrøkene uten militært press fra angriperne. Han beordret generalmajor Jens Sehested som kommandant for Christiania-hærgruppen til å besette veiene over Bakåsen og Gjelleråsen. Der ble forskansninger og forhugninger bygget. Da Karl XII 13. og 14. mars 1716 nådde de to nye skansene, hadde Lützow samlet 6 800 soldater og 4 000 utskrevne bønder i fronten og bemannet Akershus festning med 3 000 mann. Etter å ha rekognosert de sterke forsvarsstillingene, snudde Karl XII den 17. mars sørover, gikk på isen over Øyeren og forente seg med general Mörner i Hølen nord for Moss to dager senere.
Christianias fall
Den 20. mars 1716 rykket svenskene frem til Ås, der de fikk rede på at det var lagt forhugninger på landeveien mot Christiania. Klok av skade besluttet kongen å omgå disse hindringene ved å gå på isen over Bunnefjorden. I flere kolonner gikk svenskene nordover til de fikk øye på Akershus festning fra Ormøysundet om morgen den 21. mars. De fortsatte langs Ekeberg mot Oslo øst for Bjørvika og sørøst for byen, men festningskommandanten gav ordre om ild på lang avstand. Ute på isen var de svenske angriperne utsatt for festningens artilleribeskytning. Kanonkuler slo ned på isen og sprengte ut store råker. Svenskene måtte søke dekning bak småøyene i fjordbunnen og marsjere videre bak Hovedøya og Nakholmen. De norske artilleristene var så dyktige at de rammet svenskene mellom øyene helt til de var bak Nakholmen og Lindøya.
Derfra kom svenskene seg i land på Bygdøy uten store tap. Om kvelden sendte Karl XII en fortropp over Frognerkilen mot høyden nord for byen der Gamle Aker kirke ligger, som sikring slik at hovedstyrken kunne slå bivuakk for natten. Dagen etter ble Christiania by okkupert uten at svenskene møtte motstand. Christiania ble i 1624 anlagt som en befestet by med Akershus festning som citadell og en voll med fire (senere fem) bastioner på landsiden mot vest og nord. Vollen forfalt og ble etter bybrannen i 1686 besluttet nedlagt, og mesteparten ble demolert i årene omkring 1700. I stedet ble festningen forsterket med kraftige utenverker på Kontraskjæret mot nord. Christiania var dermed en åpen by som ikke skulle forsvares i tilfelle angrep, mens Akershus var blitt mer uinntagelig.
Tre dager før angrepet hadde Lützow evakuert byen med 5 200 soldater. På Akershus festning lå en forsvarsstyrke som i tillegg til garnisonen besto av et artillerikompani, tre bataljoner og seks landdragonkompanier på tilsammen 3 000 mann. Før svenskene ankom, hadde initiativrike borgere organisert forsyningsapparatet og klart å føre mye av forsyningene i sikkerhet, slik at verken garnisonen eller Lützows hærgruppe var truet av proviantmangel og sult.
The Battle of Trafalgar
The Battle of Trafalgar er en amerikansk stumfilm fra 1911, regissert av J. Searle Dawley.
Beleiringen av Akershus festning
Christianias fall
Mens svenskene tok seg inn i byen, startet oberst Klenow et bombardement mot den nærmeste bebyggelsen i forstaden Pipervika i vest, nær «Escarpe du Nord» – festningsmuren mot nord med skytestillinger vestover. Under bombardementet senket festningens artilleri et norskeid skip som lå på havnen for at svenskene ikke skulle få adgang til skipets kanoner. Bygatene i retning nordover fra festningen gjorde det mulig for forsvarerne å skyte langs disse gatene helt til bygrensen på motsatt side, og dette gjorde sideveis bevegelser vanskelige for svenskene. Det var for farlig å vise seg på disse åpne gatene.
Karl XII opprettet hovedkvarteret sitt i huset til garver Polycarpus Reiman i Vognmannsgaten på Vaterland.
Beleiringen
Den 23. mars 1716 ville svenskene gjøre et forsøk på å storme festningens svake punkt, «Escarpe du Nord». Der lå bebyggelsen så tett opp til festningsmuren at angriperne kunne holde seg skjult inne i og bak bak bygningene før selve stormangrepet ble satt i gang. Stormstiger og fasciner ble bragt frem og samlet bak brigader Winds hus Marselienborg (ved hjørnet av dagens Rosenkrantz gate og Stortingsgaten). Men svenskenes forberedelser ble oppdaget av vakten, som var ekstra oppmerksom. Alarm ble slått i tide og 600 norske soldater gikk i stilling. Tungt artilleri ble rettet mot husene, og den voldsomme beskytningen ødela svenskenes forsøk på overrumpling. Under denne beskytingen var Karl XII nær blitt rammet av en kanonkule som drepte sidemannen.
Karl XII måtte innse at festningen var altfor sterk. Han hadde ikke beleiringsartilleri med seg, men bare lette feltkanoner som var satt opp i to batterier, ett ved Store Voldport der Domkirken nylig var oppført. Ilden fra disse små feltkanonene var nesten virkningsløs mot festningens tykke murer. Han måtte vente på beleiringsartilleri, og i mellomtiden la festningen være i fred. Nærheten mellom byen og festningen gjorde det vanskelig å grave seg fram. Så lenge ilden langs gatene vedvarte, så svenskene seg nødt til å grave seg frem fra hus til hus. Under arbeidet med å ta seg fram gjennom bebyggelsen fant de sårt tiltrengte forråd av mat som var etterlatt av sivilistene som hadde rømt byen.
Bare ett eneste utfall ble gjort fra festningen. 11. april 1716 angrep kaptein Johan Christopher Koss i spissen for Det eikerske kompani et par hus som svenskene hadde gravd seg frem til for å komme tett innpå festningen. Angrepet ble stoppet da kapteinen og to mann ble skutt og drept. Da kapteinens sønn fenrik Christian Koss fikk høre at farens lik lå igjen utenfor festningsmuren, ville han hente det. Sammen med tre venner tok han seg ut. Alle vennene ble drept eller tatt til fange, men Christian kom seg hardt såret tilbake med farens lik på ryggen. For den rørende og modige gjerningen ble Christian Koss utnevnt til sekondløytnant.
Mens beleiringen pågikk, ble de svenske matrasjonene stadig mindre etterhvert som tiden gikk. Forsyningssituasjonen var allerede i utgangspunktet dårlig. Det ble stadig vanskeligere å erstatte utslitte klær og ødelagt utstyr, og helsesituasjonen ble stadig forverret. Et brev av major Nieroth oppsummerte situasjonen i april 1716 slik:
«Hva som selv angår, er det som før, dvs. vi er på krigsfot. Men Gud være lovet, Hans Majestet er ved god helse. Vårt regiment er innkvartert her i Christiania, ved foten av festningen som fremdeles er i fiendens hender. Deres kanoner sørger av og til for å sende noen av våre folk til det hinsidige. Det finnes mange syke i vårt regiment, delvis på grunn av strabasene og delvis fordi de er helt nakne, uten sko og strømper.»
For å kunne livnære seg, måtte troppene kreve inn kontribusjon fra sivilbefolkningen i form av penger og mat. Etterhvert som de spiste opp den innsamlede provianten, måtte de lenger og lenger ut for å finne mat og fôr. Streiftogene etter proviant og fôr tømte store områder, og avdelingene som ble sendt ut for å skaffe forsyninger måtte stadig lenger vekk fra byen, og dermed risikerte de å komme ut for norske overfall. Forsyningslinjene fra Sverige via Moss var dårlige, og i midten av april var situasjonen kritisk. Det var vanskelig å føre forsyninger forbi Fredrikstad og Halden, og etter at Moss var blitt gjenerobret av nordmennene i det andre slaget om Moss 23. april, var denne veien sperret for svenskene.
Slutten
Den svenske kampmoralen var fallende etter de harde prøvelsene som beleiringen påførte soldatene. Nyhetene om svenskenes nederlag under fremstøtene mot de norske styrkene gjorde det ikke bedre. Våren var i anmarsj og fjordisen smeltet, og allerede 24. april kunne svenskene se flere mindre fartøyer seile inn til Akershus festning. Dagen etter angrep en dansk-norsk fregatt Christiania fra sjøsiden. Etter at svenskene hadde flyttet flere kanoner til havnen, trakk fregatten seg vekk, men angrep senere ved Lysaker, der en svensk styrke under oberst Löwenstierna hadde falt tilbake fra sine stillinger i Ravnsborg i Asker mot Gjellebekk.
Oberst Löwenstierna var blitt varslet om at en norsk styrke på 800 soldater forberedte et angrep og trakk seg derfor etter ordre fra Karl XII tilbake for å ødelegge broen i Sandvika. 25. april gikk han over Lysakerbroen med soldatene sine og rett inn i fregattens ild. Over 20 mann i den svenske styrken ble drept og avdelingen spredt. Löwenstierna ble stående mellom Lysaker og Christiania for å skjerme den planlagte retretten fra Christiania og lyktes med det, enda Lützow fulgte etter og kunne ha stoppet retretten da den ble satt i verk om kvelden 29. april 1716.
30. april hadde svenskene forlatt Christiania, og Lützows styrke, som nå var økt til 6 000 mann, forfulgte svenskene sørover. De fant 50 alvorlige syke og 23 desertører etterlatt av Karl XII.
Etterspillet
Karl XII hadde ikke nådd sine mål i første Norgesfelttoget. Han hadde ikke klart å ta Akershus festning eller den sterke Gjellebekk skanse. Han forsøkte å omgå Akershus festning og de norske forsvarsstyrkene der, men mislyktes da fremstøtene ble stoppet i slaget på Norderhov og trefningen ved Nordkleiva. Med en hær i dårlig forfatning hjemsøkt av sult, sykdom og svekket moral, kunne han ikke vinne frem. Etter at Moss var tatt av nordmennene sto 3 500 mann der. I sørvest sto sterke styrker fra Fredrikstad. I ryggen hadde han Lützow og hans 6 000 mann. Svenskekongens hær sto i alvorlig fare for å bli omringet.
Onstadsund-affæren viste at den svenske krigerkongen fortsatt hadde hellet med seg. Lützow, som hadde stor respekt for Karl XIIs evner som feltherre og for slagkraften til hans karolinere, nølte med å angripe, og svenskehæren kom seg over Glomma. Der kunne de skaffe seg mat og gjenoppta kontakten med Sverige, der nye forråd var bygget opp. Da Karl XII nådde Torpum, var en ny veiforbindelse forbi Halden gjenopprettet. Ved Svinesund ble arbeidet med den lenge utsatte flytebroen satt i gang. Karl XII reddet med nød og neppe seg og sin hær fra katastrofen, men til en høy pris. Felttoget hadde slått feil, og han kom aldri til å vende tilbake til Christiania.
The Test of Honor
The Test of Honor er en amerikansk stumfilm fra 1919, regissert av John S. Robertson.
Handling
Etter å ha sonet i fengsel for en forbrytelse han aldri hadde begått, hevner en mann de to personene som gjorde at han havnet i fengsel.
Konspirasjonsteorier om 11. september
'''Konspirasjonsteorier om 11. september''' er konspirasjonsteorier som hevder at amerikanske myndigheter skjuler informasjon rundt terrorangrepet mot World Trade Center 11. september 2001, hvor fire sivile fly ble kapret av terrorister fra al-Qaida på selvmordsoppdrag. To av dem ble med få minutters mellomrom styrtet inn i Verdens handelssenter (World Trade Center) i New York. Et tredje fly ble styrtet inn i forsvarsdepartementets hovedkvarter The Pentagon i Washington, D.C. Det fjerde og siste flyet gikk i bakken i Pennsylvania.
Det er flere konspirasjonsteorier om angrepene. Enkelte går ut på at det var andre enn Al-Qaida som stod bak, andre hevder amerikanske myndigheter stod bak og noen mener amerikanske myndigheter visste om angrepet på forhånd, men valgte å ikke stoppe det. Motivene for en innblanding fra amerikanske myndigheter hevdes å være politiske og økonomiske interesser i Irak og Afghanistan. Ytterligere konspirasjonsteorier hevder at f.eks Illuminatus-ordenen, Bilderberg-gruppen eller Council on Foreign Relations står bak.
Konspirasjonsteoriene er tilbakevist flere ganger, blant annet i den uavhengige 9/11-kommisjonens (Eng: National Commission on Terrorist Attacks Upon the United States) endelige rapport fra 2004, samt av National Institute of Standards and Technology (NIST).
Bakgrunn: Hvorfor konspirasjonsteorier eksisterer
I etterkrigstiden har drapet på John F. Kennedy vært emne for mange konspirasjonsteorier, og halvparten av alle amerikanere tror at Lee Harvey Oswald ikke opererte på egen hånd. Dessuten avfeier en tredel av amerikanere den globale oppvarmingen som ren svindel. Dette er eksempler på konspirasjonsteorier, altså forestillinger om at mektige og onde grupper har inngått hemmelige forbund der de fører allmennheten bak lyset for å fremme en hemmelig agenda.
Psykologene Douglas, Sutton og Cichocka (2017) har gruppert de psykologiske faktorene som får folk til å støtte konspirasjonsteorier inn i tre hovedgrupper:
Opphav
Etter terrorangrepene den 11. september 2001 har en serie konspirasjonsteorier utfordret den allment aksepterte forklaringen om hva som skjedde den dagen. Før USAs gjengjeldelsesangrep ble det publisert bøker og nettsteder med enkeltstående hypoteser og teorier om 11. september. Disse utspillene forutsetter at en gruppe personer, sentralt plassert i USAs maktapparat, har gjennomført angrepene for seinere å legge skylden på al-Qaida. Enkelte hevder at hverken al-Qaida eller Osama bin Laden er virkelige fiender, men at de er konstruert av amerikanske myndigheter. Felles for alle konspirasjonsteoriene er at de er basert på et svært tynt faglig grunnlag.
Mange radikale kritikere av Bushadministrasjonen har i større eller mindre grad stilt seg bak kritikken av den offisielle versjonen. Dette gjelder også nynazistiske, konservative, liberale og sosialistiske grupperinger i Vesten samt grupperinger i andre deler av verden som stiller seg avvisende eller skeptisk til amerikansk utenrikspolitikk.
Argumentasjon
I boka Debunking 9/11 Myths publisert av tidsskriftet «Popular Mechanics» gikk sjefredaktør James B. Meigs gjennom konspirasjonsteoretikeres argumentasjonsteknikker. Meigs hevdet at hovedteknikken er å marginalisere «myndighetens versjon» eller «den offisielle versjonen». Dette til tross for at den ifølge Meigs består av blant annet TV- og radio-rapporter gjort av journalister fra hele verden, undersøkelser foretatt av uavhengige organisasjoner, øyenvitneskildringer, fotografier, radiosamband-opptak og telefonsamtaler. Når konspirasjonsteoretikerne presenterer denne brede konsensusen som noe myndighetene skal ha funnet på, mener Meigs at de ignorerer og utelukker fakta som ikke passer inn i teoriene og derfor demoniserer personer som stiller seg kritiske overfor konspirasjonsteorier om 11. september.